
Mestské zastupiteľstvo mesta Trnava











	12. zasadnutie
	
	Bod programu MZ č.: 3

	MZ mesta Trnava
	
	Materiál č.: 5

	dňa  29.10.2024
	
	


Ku kúpe objektov SO 2.30 Komunikácie a spevnené plochy zóny a SO 4.50 Verejné osvetlenie v lokalite Obytná zóna Trnava-Prúdy (lokalita I.b – I.c),  v rámci stavby „Nová Trnava“, II. etapa, do  majetku Mesta Trnava  (Terra Trnavia, s.r.o.) - zmena a doplnenie uznesenia MZ č. 732/2021
	Návrh predkladá:
	
	Návrh spracoval:

	Ing. Katarína Koncošová, PhD.
prednostka MsÚ
	
	JUDr. Petra Klembarová

odbor právny

Ing. Monika Tökölyová

	
	
	odbor majetkový


Spracované dňa  MACROBUTTON 

 MACROBUTTON [Dátum] 

 MACROBUTTON "[dátum]" 14.októbra 2024
Zodpovedá:  MACROBUTTON 

 MACROBUTTON [Dátum] 

 MACROBUTTON "[dátum]" JUDr. Jana Tomašovičová
                  vedúca odboru majetkového MsÚ 
                        JUDr. Igor Kršiak
                  vedúci odboru právneho MsÚ
Číslo spisu: 45131/2024
Návrh uznesenia

Mestské zastupiteľstvo mesta Trnava po prerokovaní:

1. Schvaľuje
a)
kúpu skolaudovaných stavebných objektov SO 2.30 Komunikácie a spevnené plochy zóny, v rozsahu ciest, chodníkov, cyklochodníka, verejných parkovacích miest a státí pre imobilných a SO 4.50 Verejné osvetlenie  v  lokalite Obytná zóna Trnava - Prúdy (lokalita I.b - I.c), v rámci stavby „Nová Trnava“, II. etapa, v k.ú. Trnava, postavených na pozemkoch opísaných v písm. b) tohto bodu uznesenia a v bode 2. tohto uznesenia, z vlastníctva spoločnosti Terra Trnavia, s. r. o., Blagoevova 28, 851 01 Bratislava – mestská časť Petržalka, IČO: 51 831 139, do vlastníctva Mesta Trnava za kúpnu cenu 1,- euro bez DPH, t. j. 1,20 eura s DPH za každý samostatne skolaudovaný stavebný objekt, s podmienkou poskytnutia záručnej doby na každý skolaudovaný stavebný objekt v trvaní 60 mesiacov odo dňa nadobudnutia právoplatnosti príslušného kolaudačného rozhodnutia,
b)
kúpu pozemkov parc.reg.“C“ v k.ú. Trnava, zastavaných stavebným objektom 
SO 2.30 Komunikácie a spevnené plochy zóny, v rozsahu ciest, chodníkov, cyklochodníka, verejných parkovacích miest a státí pre imobilných, opísaných v písm. a) tohto bodu uznesenia, evidovaných na liste vlastníctva č. 12963,  k. ú. Trnava, a to: parc. č. 5680/749, druh pozemku: zastavaná plocha a nádvorie, s výmerou 622 m2, parc. č. 5680/761, druh pozemku: zastavaná plocha a nádvorie, s výmerou 52 m2, parc. č. 5680/763, druh pozemku: zastavaná plocha a nádvorie, s výmerou 1834 m2, parc. č. 5680/764, druh pozemku: zastavaná plocha a nádvorie, s výmerou 729 m2, parc. č. 5680/768, druh pozemku: zastavaná plocha a nádvorie, s výmerou 159 m2, parc. č. 5680/769, druh pozemku: zastavaná plocha a nádvorie, s výmerou 629 m2, z vlastníctva spoločnosti Terra Trnavia, s. r. o., Blagoevova 28, 851 01 Bratislava – mestská časť Petržalka, IČO: 51 831 139, do vlastníctva Mesta Trnava, za kúpnu cenu 1,- euro bez  DPH (1,20  eura s DPH za každý pozemok so samostatným parcelným číslom), t. j. spolu za kúpnu cenu 7,20 eura s DPH,
v zmysle Zmluvy o uzatvorení budúcich kúpnych zmlúv (cčz 1306/2021), uzatvorenej medzi Mestom Trnava a spoločnosťou Terra Trnavia, s.r.o. dňa 15.12.2021. 

Návrh na vklad kúpnej zmluvy vo veci prevodu pozemkov do katastra nehnuteľností podá Mesto Trnava, ktoré uhradí aj správny poplatok s tým spojený.

2. Berie na vedomie

existenciu vecného bremena zriadeného na pozemkoch parc.reg.“C“ zapísaných na LV č. 12963, k. ú. Trnava,: parc. č. 5680/252, parc. č. 5680/671, parc. č. 5680/749, parc. č. 5680/763,  parc. č. 5680/764, parc. č. 5680/768 a na pozemkoch parc.reg.“C“  zapísaných na LV č. 14199, k.ú. Trnava: parc. č. 5680/754, 
parc. č. 5680/765, v prospech každodobého vlastníka oprávnenej stavby - stavebného objektu SO 4.50 Verejné osvetlenie, opísaného v bode 1. písm. a) tohto uznesenia, spočívajúceho v povinnosti strpieť na uvedených pozemkoch  uloženie verejného osvetlenia v rozsahu stavebného objektu SO 4.50 Verejné osvetlenie podľa stavebného povolenia OSaŽP/1479-119942/2020/Šm zo dňa 16.12.2020, ktoré nadobudlo právoplatnosť dňa 21.1.2021, v rozsahu podľa geometrického plánu G1-440/2024.
3. Ukladá
Mestskému úradu v Trnave

a) pripraviť kúpne zmluvy na prevod stavebných objektov v zmysle bodu 1. písm. a) tohto uznesenia a predložiť primátorovi mesta na podpis 

Termín: do 31. 12. 2024

b) pripraviť kúpne zmluvy na prevod pozemkov v zmysle bodu 1. písm. b) tohto uznesenia a predložiť primátorovi mesta na podpis 

Termín: do 31. 12. 2024

Dôvodová správa

Dňa 15. 12. 2021 bola medzi Mestom Trnava a spoločnosťou Terra Trnavia, s. r. o., Blagoevova 28, 851 01 Bratislava – mestská časť Petržalka, IČO: 51 831 139, uzatvorená Zmluva o uzatvorení budúcich kúpnych zmlúv (cčz 1306/2021), predmetom ktorej je dohoda o budúcom odplatnom prevode skolaudovaných stavebných objektov verejnej infraštruktúry - SO 2.30 Komunikácie a spevnené plochy zóny a SO 4.50 Verejné osvetlenie vybudovaných v rámci celej stavby „Nová Trnava“ (všetkých etáp), v novovznikajúcej lokalite Obytná zóna Trnava - Prúdy (lokalita I.b – I.c), a pozemkov zastavaných týmito stavebnými objektmi, z vlastníctva spoločnosti Terra Trnavia, s.r.o. do vlastníctva Mesta Trnava. Budúca kúpna cena bola dohodnutá vo výške 1,20 eura s DPH za každý samostatne skolaudovaný stavebný objekt a každý pozemok so samostatným parcelným číslom na základe porealizačných geometrických plánov. 
Opísaný prevod bol schválený uznesením Mestského zastupiteľstva mesta Trnava č. 732/2021 dňa 21. 9. 2021. 

V zmysle schváleného územného plánu zóny a architektonickej zastavovacej situácie je Obytná zóna Trnava - Prúdy (lokalita I.b - I.c) rozdelená na 8 etáp, pričom každá etapa má mať samostatné stavebné povolenie. 

Po kolaudácii I. etapy boli dňa 1.3.2024 (SO 4.50 Verejné osvetlenie) a dňa 2.9.2024 (SO 2.30 Komunikácie a spevnené plochy zóny + pozemky) uzatvorené kúpne zmluvy na odplatný prevod opísaných stavebných objektov a zastavaných pozemkov v rozsahu skolaudovanej I. etapy, do vlastníctva Mesta Trnava.
Dotknuté stavebné objekty v rozsahu II. etapy boli právoplatne skolaudované 24.7.2024 a 18.7.2024. Po zameraní II. etapy a zápise geometrických plánov, ako aj pre doplnenie informácie o existencii vecného bremena na pozemkoch, na ktorých je umiestnený SO 4.50 Verejné osvetlenie (II. etapa), a tiež pre formálne úpravy bol na rokovanie MZ dňa 17.9.2024 pripravený návrh na zmenu textu uznesenia MZ č. 732/2021 a na rokovaní MZ bol stiahnutý.
Predmetom návrhu uznesenia je schválenie odplatného prevodu skolaudovaných stavebných objektov SO 2.30 Komunikácie a spevnené plochy zóny, v rozsahu ciest, chodníkov, cyklochodníka, verejných parkovacích miest a státí pre imobilných a SO 4.50 Verejné osvetlenie, vybudovaných v rámci stavby „Nová Trnava“, II. etapa a pozemkov zastavaných nadobúdaným stavebným objektom SO 2.30 Komunikácie a spevnené plochy zóny, z vlastníctva spoločnosti Terra Trnavia, s.r.o. do vlastníctva Mesta Trnava, za kúpnu cenu 1,20 eura s DPH za každý samostatne skolaudovaný stavebný objekt. Taktiež je návrh, aby Mestské zastupiteľstvo vzalo na vedomie informáciu o existencii vecného bremena, zriadeného na pozemkoch zastavaných stavebným objektom SO 4.50 Verejné osvetlenie (II. etapa), spočívajúceho v povinnosti strpieť uloženie tohto stavebného objektu, čím je usporiadaný vzťah vlastníka opísaného stavebného objektu a vlastníka pozemku.
V zmysle § 3 odsek 5, písm. g) Zásad hospodárenia a nakladania s majetkom Mesta a s majetkom štátu, ktorý Mesto užíva v platnom znení (ďalej len „Zásady") mestské zastupiteľstvo schvaľuje kúpu nehnuteľného majetku do vlastníctva Mesta Trnava.

Obytná zóna Trnava – Prúdy

[image: image2.png]



SO 2.30 – komunikácie a spevnené plochy zóny – II. etapa

SO 4.50 Verejné osvetlenie - II. etapa

